title: Cheorchianos
text: Lo pueblo cheorchiano (en cheorchiano ქართველები) ye un pueblo kartvelico, d'orichen bien antigo. O suyo numero ye estimato en uns 6 millons, a mayor parti d'os quals habitan Cheorchia (á on que composan més d'o 80% d'a población), pero tamién en bi ha comunidatz prou importants a Turquía, Rusia u Azerbaichán.
  
  Nombre 
  Es cheorchianos se claman a éls mesmos Kartvelebi (ქართველები), a la suya tierra Sakartvelo (საქართველო) y a lo suyo idioma Kartuli (ქართული), nombre acumulato ta un lechendario avantpasato Kartlos, pai eponimo d'a nación y bisnieto d'o personache biblico Chafet.
  
  O nombre de cheorchianos, con que se conoixen a quasi totz es idiomas d'o mundo, s'atribuyiba t'o santo patrón Sant Chorche, pero pareix que ye una error. A etimolochía ye incierta, si bien poderba derivar d'o griego Geōrgía (Γεωργία).
  
  En a versión aragonesa d'o "Libro de Marco Polo" escriben georgeanos:
  
  En "La Flor de las Ystorias d'Orient" escriben iorgians, ye dicir "chorchians":
  
  Descripción 
  Antropolochicament, es cheorchianos son una etnia caucasiana, d'o grupo balcanocaucasián, compuesto d'espeso per personas d'alzaria meya u meya-alta, constitución esbelta, pigmentación clarisca y pelo y uellos escuros.
  
  Idioma 
  Se veiga l'articlo sobre l'idioma cheorchiano.
  
  O cheorchiano ye un idioma d'a familia de luengas surcaucasicas u kartulianas. Ye un d'os idiomas d'o mundo que conta con alfabeto propio exclusivo, l'alfabeto cheorchiano.
  
  Cultura y sociedat
  
  Relichión 
  A relichión principal ye a cristiana, estando-ne o país un d'os primers a convertir-se a o cristianismo, en l'anyo 327. A branca mayoritaria ye a Ilesia ortodoxa cheorchiana, pero tamién bi ha catolicos cheorchianos.
  
  Os cheorchianos acatoron as tesis d'o concilio de Calcedonia dimpués d'o tercer concilio de Dvin (607), quan se deseparoron confesionalment d'os armenios y albans caucasicos y s'alinioron con Costantinoble.
  
  Danza 
  
  Bi ha uns quantos dances tipicos d'os cheorchianos, d'entre os quals:
   o kartuli, dance romantico de difícil tecnica, danzato per una parella y remerador d'un casamiento;
   o khorumi u jorumi, dance procedent d'a rechión d'Acharia, d'orichen belico;
   o khevsuruli, un d'os dances montanyeses més conoixitos y tipicos de Cheorchia, que consiste a una representación vigorosa d'a batalla entre dos hombres per una muller.
  
  Historia 
  Se veiga l'articlo Historia de Cheorchia.
  
  A Historia suya recula enta tiempos preistoricos, anteriors a la creyación d'os antigos reinos cheorchianos de Colquida y Iberia d'o sieglo XIII aC., fendo d'os cheorchianos un d'os pueblos actuals con més tradición historica. Es antigos griegos y romanos conoixoron es cheorchianos per os nombres de colquidos y ibers. Muitos historiadors, antropologos, arqueologos y lingüistas s'enciertan a dicir que es avampasatos d'os cheorchianos actuals, as tribus protokartulianas, habitoron o sud d'o Caucas y o norte d'Asia Menor den d'o Neolitico.
  
  Bells historiadors y eruditos en o sieglo XIX relacionoron lingüisticament y cultural es protokartulians con os pueblos preindoeuropeus d'Europa (etruscos, protovascos, ecetra.).
  
  Referencias
  
  Vinclos externos 
  
  Cheorchiano
  Cheorchiano
  Cheorchiano
  Cheorchiano
  Cheorchiano
  Cheorchiano